《三月十七日送驾出德胜门》
明代·梁潜

煌煌旄钺发平明，万里河山锦绣迎。
王气浮天随宝纛，虹光拂地护龙旌。
玉关指日看归马，青海无波待洗兵。
万姓欢呼传捷报，六军歌舞入瑶京。

作者简介：（1366—1418）明江西泰和人，字用之。洪武末举人。以才荐，知四会县。后历阳江，阳春诸县，皆以廉能称。永乐元年召与修《太祖实录》。书成，擢修撰。又代郑赐为《永乐大典》总裁。十五年帝至北京，太子监国，留辅太子。寻有人诬太子擅宥罪人，牵连及潜。下狱被杀。有《泊庵集》。